นายกรัฐมนตรี ย้ำต่อที่ประชุมสภาผู้แทนราษฎร ว่ารัฐบาลให้ความสำคัญกับปัญหาการขาดแคลนน้ำ ส่วนกรณียกเลิกสารเคมีการเกษตร ต้องมีสิ่งทดแทน
นายกรัฐมนตรี ย้ำต่อที่ประชุมสภาผู้แทนราษฎร ว่ารัฐบาลให้ความสำคัญกับปัญหาการขาดแคลนน้ำ ส่วนกรณียกเลิกสารเคมีการเกษตร ต้องมีสิ่งทดแทนพลเอก ประยุทธ์ จันทร์โอชา นายกรัฐมนตรี ชี้แจงกรณีการยกเลิกสารเคมีทางการเกษตร ว่า ได้กำชับแล้วว่าหากยกเลิกใช้ทั้งหมดจะต้องหาสิ่งทดแทนให้เกษตรกร พร้อมยืนยันว่า รัฐบาลไม่มีความขัดแย้ง หรือก้าวก่ายการทำงานของใคร และยินดีรับฟังทุกข้อเสนอแนะนายกรัฐมนตรี ย้ำว่า รัฐบาลให้ความสำคัญกับเรื่องน้ำ มีการสร้างกลไกเพื่อบริหารจัดการน้ำท่วมประเทศ ดูแลแหล่งน้ำในภาพรวมและภาคการเกษตร ให้มีน้ำใช้เพียงพอ ซึ่งรัฐบาลได้พยายามคิดจัดทำแผนและจัดระเบียบการใช้จ่ายงบประมาณอย่างเหมาะสม รวมถึงรณรงค์ให้ปลูกพืชใช้น้ำน้อย เน้นหาตลาดเพิ่มเติมส่วนกรณีปัญหาหน้ากากอนามัยขาดแคลน รัฐบาลรับทราบและแก้ไขปัญหาอย่างต่อเนื่องและยืนยันไม่ได้นิ่งนอนใจ ให้มีการตรวจสอบเพื่อให้เกิดความชัดเจน